ตั้งคณะกรรมการติดตามรถไฟฟ้าสายสีม่วง
โสภณ มอบปลัดคมนาคมตั้งกรรมการติดตามการก่อสร้างรถไฟฟ้าสายสีม่วง ย้ำการก่อสร้างต้องไม่กระทบกับประชาชน
9 มี.ค. 2553

โสภณ มอบปลัดคมนาคมตั้งกรรมการติดตามการก่อสร้างรถไฟฟ้าสายสีม่วง ย้ำการก่อสร้างต้องไม่กระทบกับประชาชน
นายโสภณ ซารัมย์ รมว. คมนาคม กล่าวในการตรวจเยี่ยมโครงการรถไฟฟ้าสายสีม่วง บางใหญ่-ราษฎร์บูรณะ และบางใหญ่-บางซื่อ ว่า ต่อไปจะให้นายสุพจน์ ทรัพย์ล้อม ปลัดกระทรวงคมนาคม ตั้งคณะกรรมการติดตามขึ้นมา 1 ชุด เพื่อวางแผนทุกอย่างให้เป็นระบบ ตั้งแต่การก่อสร้างและการเปิดใช้ รวมทั้งจะวางระบบการจราจร ทั้งก่อนก่อสร้าง ระหว่างก่อสร้าง และก่อสร้างเสร็จให้คล่องตัว ไม่กระทบต่อประชาชนที่เกี่ยวข้องในบริเวณนั้น 
นายโสภณ กล่าวว่า ที่ผ่านมาขอให้หน่วยงานที่เกี่ยวข้องคำนึงโครงการก่อสร้างขนาดใหญ่ที่มีปัญหาด้วยว่า มันเกิดปัญหาติดขัดอย่างไร เพื่อนำมาใช้เป็นบทเรียนในการวางแผนแก้ไขและป้องกันโครงการก่อสร้างรถไฟฟ้าสายสีม่วง